Diari Oficial de la Generalitat Valenciana


Sumari del DOGV 5773, del 29-05-2008 (2008/5389)

Licitació. Programa d'Actuació Integrada del Sector Sòl Urbanitzable Industrial (SUI) del Pla General d'Ordenació Urbana.
-------------------------------------------------------------------------------------------------------------------------

### Dades del document

Número de DOGV
:   5773

Data del DOGV
:   29-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/5389


Data del document
:   21-04-2008

Organisme emissor
:   Ajuntament de Rotglà i Corberà

Tipus de document
:   Concurs

Descriptors 

:   * Rotglà i Corberà
    * obres públiques
    * administració local
    * contracte d'obres
    * pla d'urbanisme
    * licitació

Licitació. Programa d'Actuació Integrada del Sector Sòl Urbanitzable Industrial (SUI) del Pla General d'Ordenació Urbana. [2008/5389]
El Ple de l'Ajuntament, en la sessió de data 17 d'abril de 2008, ha adoptat l'acord següent:
Primer. Acordar la gestió indirecta de l'actuació integrada del sector de sòl urbanitzable industrial del Pla General.
Segon. Aprovar les bases particulars de programació corresponents al sector SUI (unitats d'execució 1 i 2).
Tercer. Ordenar la publicació del corresponent anunci de concurs per a la selecció de l'agent urbanitzador, que s'inserirà tal com establix l'article 132.2 de la Llei Urbanística Valenciana (LUV) al tauler d'anuncis municipal, en el Diari Oficial de la Unió Europea i en el Diari Oficial de la Comunitat Valenciana.
Quart. Ordenar la publicació de l'anunci de concurs i de les bases particulars de programació en la web municipal:www.rotglaicorbera.es. es en compliment i a l'efecte del que disposa l'Ordre de 26 d'abril de 2007, de la conselleria de Territori i Habitatge (DOCV 30.05.2007).
Contra el referit acord, que posa fi a la via administrativa, podran interposar-se els recursos següents:
Recurs potestatiu de reposició, en el termini d'un mes, davant del mateix òrgan que ha dictat l'acte administratiu, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en la redacció que en fa la Llei 4/1999, de 14 de gener).
Recurs contenciós administratiu, en el termini de dos mesos, davant de l'òrgan jurisdiccional que corresponga, d'acord amb el que disposen els articles 46 i següents de la Llei Reguladora de la Jurisdicció Contenciosa Administrativa, de 13 de juliol de 1998; i 74, 91 i disposició transitòria 2a, apartat 2, de la Llei Orgànica 6/1985, d'1 de juliol, del Poder Judicial.
Recurs de revisió, quan concórreguen alguna de les circumstàncies previstes en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis assenyalats en l'esmentat article, davant de l'òrgan que va dictar l'acte.
Així com qualsevol altre recurs que es considere oportú.
Anunci de licitació
Programa d'Actuació Integrada Sòl Urbanitzable Industrial
Apartat 1. Poder adjudicador
I.1) Nom, adreces i punts de contacte:
(I) Nom oficial: Ajuntament de Rotglà i Corberà (València).
(II) Adreça postal.: carretera de Madrid, 62.
(III) Localitat: Rotglà i Corberà.
(IV) Codi postal: 46974
(V) País: Espanya
(VI) Unitat administrativa de l'entitat local responsable de la tramitació del programa d'actuació integrada, com a punt de contacte: Secretaria de l'Ajuntament.
(VII) Telèfon de contacte.: 183 452 263.
(VIII) Fax de contacte.: 445 133 370.
(IX) Adreça de correu electrònic de contacte: lmysdoiwqnaxsn.qtgkbmqwpq@ov.dfu.uj
Adreces Internet: www.rotglaicorbera.es
Apartat de Documents, secció Programes.
Pot obtindre's més informació en:
Vegeu els punts de contacte esmentats adés.
Les bases generals de programació es van publicar en el Butlletí Oficial de la Província número 214 de data 8 de setembre de 2006 i les bases particulars reguladores del programa d'actuació integrada es publiquen a continuació i poden obtindre's en:
- Vegeu els punts de contacte esmentats adés.
Les ofertes o sol·licituds de participació han d'enviar-se a:
- Vegeu els punts de contacte esmentats adés.
I.2) Tipus de poder adjudicador i principal(s) activitat(s):
- Institució local.
Apartat II. Objecte del contracte
II.1) Descripció
II.1.1) Denominació del contracte establida pel poder adjudicador:
Programa d'Actuació Integrada Sector SUI - Sòl Urbanitzable Industrial del Pla General d'Ordenació Urbana (PGOU).
II.1.2) Tipus de contracte i emplaçament de les obres, lloc d'entrega o d'execució:
- Obres;
- Emplaçament principal de les obres: sòl urbanitzable industrial del PGOU, unitats d'execució 1 i 2.
II.1.3) L'anunci es refereix a:
Un contracte públic.
II.1.4) Breu descripció del contracte o adquisició:
Programa d'Actuació Integrada Sector Sòl Urbanitzable Industrial del PGOU.
II.1.5) Classificació CPV: 84921029
II.1.6) Contracte cobert per l'Acord sobre contractació pública (ACP):
SÍ.
II.1.7) Divisió en lots.
No.
II.1.8) S'acceptaran variants-
No.
II.2) Quantitat o extensió del contracte
II.2.1) Extensió o quantitat total del contracte: 93.628.959'15 €.
II.2.2) Opcions.
No.
II.3) Duració del contracte o termini d'execució:
Termini estimat en les bases particulars de programació per al desenvolupament del programa d'actuació integrada:
1. Fase administrativa prèvia:
- 1 mes, comptador des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.
- 2 mesos, comptadors des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució que s'hi preveu.
- 2 mesos, comptadors des de la finalització del termini d'opció per la modalitat de retribució, per a sotmetre a informació pública el projecte de reparcel·lació.
- 2 mesos, comptadors des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.
2. Fase d'execució material de les obres d'urbanització:
Les d'urbanització del sector SUI hauran d'iniciar-se dins del mes següent a l'aprovació definitiva del projecte de reparcel·lació, subscrivint-se a este efecte la corresponent acta de replantejament, i concloure's en el termini màxim de 12 mesos des del seu inici; caldrà acreditar-ne l'acabament per mitjà del certificat final d'obres expedit pel seu director facultatiu.
3. Sol·licitud de les llicències d'edificació dels solars resultants:
L'urbanitzador haurà de sol·licitar una llicència per a l'edificació dels solars de la seua propietat en el termini màxim de sis mesos des de la recepció de les obres d'urbanització. La resta de propietaris haurà de fer-ho en el termini màxim de 12 mesos des de la dita data.
L'incompliment, per una causa imputable a l'urbanitzador, dels terminis i, si pertoca, de les pròrrogues que puguen concedir-se -que en cap cas podran excedir del 50 per 100 dels terminis compromesos- comportarà l'aplicació de les penalitats establides en la base general de programació article 21.
Apartat III. Informació de caràcter jurídic, econòmic, financer i tècnic
III.1) Condicions relatives al contracte
III.1.1) Depòsits i garanties exigits:
Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, en els termes i condicions exigits en la normativa que siga aplicable.
L'import de la garantia definitiva serà del 10 per 100 de les càrregues d'urbanització del programa (CU) fixades en l'acord d'aprovació i adjudicació d'este.
La garantia definitiva, a constituir en la forma i als efectes previstos en el TRLCAP, s'ingressarà en termini màxim de 15 dies comptadors des de la notificació de l'acord d'aprovació i adjudicació del programa.
III.1.2) Principals condicions de finançament i de pagament i/o referència a les disposicions que les regulen:
No es preveuen.
III.1.3) Forma jurídica que haurà d'adoptar l'agrupació d'operadors econòmics adjudicatària del contracte:
No pertoca.
III.1.4) altres condicions particulars a què està subjecta l'execució del contracte:
Vegeu les bases generals i particulars de programació del programa d'actuació integrada.
III.2) Condicions de participació.
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:
Articles 5 i 6 de les bases generals de programació.
III.2.2) Capacitat econòmica i financera:
Articles 5 i 6 de les bases generals de programació.
III.2.3) Capacitat tècnica:
Articles 5 i 6 de les bases generals de programació.
Apartat IV. Procediment
IV.1) Tipus de procediment
IV.1.1 Tipus de procediment:
Obert.
IV.2) Criteris d'adjudicació
IV.2.1) Criteris d'adjudicació:
Atés que l'àmbit a programar disposa ja d'una ordenació detallada i a l'ús característic, la puntuació de l'alternativa tècnica representarà en el present programa d'actuació integrada un 45 per cent de la valoració (45 punts sobre 100 possibles), mentre que la proposició juridicoeconòmica representarà un altre 55 per cent d'esta (55 punts sobre 100 possibles).
1. Criteris d'adjudicació relatius a l'alternativa tècnica
A) La connexió adequada de les obres d'urbanització en el seu entorn.
Puntuació: de 0-15'75.
Document susceptible de valoració: projecte d'urbanització.
B) La qualitat tècnica de les solucions i dels materials proposats per a la urbanització.
Puntuació: de 0-13'50.
Document susceptible de valoració: projecte d'urbanització.
C) Mitjans per al control de cada una de les prestacions que constitueixen l'objecte del programa.
Puntuació: de 0-7'5.
Document susceptible de valoració: memòria del programa.
D) Compromís d'edificació simultània a la urbanització dels solars resultants de l'actuació per damunt d'un mínim legalment exigible.
Puntuació: de 0-3.
Document susceptible de valoració: memòria del programa.
E) La inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.
Puntuació: de 0-2'25 punts.
Document susceptible de valoració: projecte d'urbanització.
F) Compromisos addicionals assumits voluntàriament i a càrrec seu per l'urbanitzador diferents dels disposats en l'apartat B) i no referits a la qualitat de les obres.
Puntuació: de 0-2.
Document susceptible de valoració: memòria del programa.
G) Termini d'execució del programa d'actuació integrada.
Puntuació: de 0-1.
Document susceptible de valoració: memòria del programa.
La puntuació mínima que haurà de superar en el seu conjunt l'alternativa tècnica per a poder ser valorada la corresponent proposició juridicoeconòmica que la desenvolupe és de 18 punts (40 per 100 de la puntuació total de l'alternativa tècnica).
2. Criteris d'adjudicació relatius a la proposició juridicoeconòmica
A) El menor import de les càrregues d'urbanització integrants del tipus de licitació, expressats en euros per metre quadrat d'edificabilitat.
Puntuació: de 0-19'25.
Document susceptible de valoració: proposició economicofinancera.
B) La major proporció de terrenys propis o d'associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa.
Puntuació: de 0-19'25.
Document susceptible de valoració: proposició economicofinancera.
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els qui no tinga contracte suficient.
Puntuació: de 0-11.
Document susceptible de valoració: proposició economicofinancera.
D) Compromisos financers per a l'execució de les obligacions complementàries assumides a càrrec seu per l'urbanitzador.
Puntuació: de 0-5'5.
Document susceptible de valoració: proposició economicofinancera
La puntuació mínima que haurà de superar en el seu conjunt la proposició juridicoeconòmica per a poder ser tinguda en compte és de 16'5 punts. (30 per 100 de la puntuació total de la proposició juridicoeconòmica).
IV.2.2) Es realitzarà una subhasta electrònica-
No.
IV.3) Informació administrativa
IV.3.1) Número de referència que el poder adjudicador assigna a l'expedient:
58/2008
IV.3.2) Publicacions anteriors referents al mateix contracte:
Cap.
IV.3.3) Condicions per a l'obtenció de les bases generals i particulars de programació.
Podran consultar-se al tauler municipal d'anuncis, obtindre's en la web municipal i sol·licitar-se en la Secretaria de l'Ajuntament.
IV.3.4) Termini de recepció d'ofertes i sol·licituds de participació:
Les persones que desitgen prendre part en la licitació hauran de presentar en idioma castellà i/o valencià, en el Registre General de l'Ajuntament de Rotglà i Corberà, siti en l'edifici Assecador de Tabac, nau A, carretera de Madrid, 62, en el termini que conclourà el 30 de setembre de 2008, en horari de 09.00 hores a 14.00 hores, les seues proposicions. (Base particular de programació núm. 8)
IV.3.5) Llengua(es) en què pot redactar-se l'oferta o sol·licitud de participació: ES: (espanyol) o VAL (valencià).
IV.3.6) Termini durant el qual el licitador estarà obligat a mantindre l'oferta:
L'anunci del concurs del programa d'actuació integrada va ser enviat al Diari Oficial de la Unió Europea el 18 d'abril de 2008 a les 13.35 hores.
Número No\_Doc\_Ext: 2611-749624.
Rotglà i Corberà, 21 d'abril de 2008.- L'alcaldessa: Mercedes Castelló García.
Bases particulars del Programa per al Desenvolupament de l'Actuació Integrada del Sector SUI Sòl Urbanitzable Industrial del Pla General d'Ordenació Urbana de Rotglà i Corberà (València)
Les presents bases particulars regulen les normes per les quals es regirà el concurs de selecció i adjudicació del Programa per al Desenvolupament de l'Actuació Integrada del Sector SUI Sòl Urbanitzable Industrial del Pla General d'Ordenació Urbana del municipi de Rotglà i Corberà (València).
Índex
Base 1. Objecte de les bases particulars de programació.
Base 2. Naturalesa i règim jurídic aplicable al contracte per al desenvolupament i execució del programa.
Base 3. Àmbit a programar.
Base 4. Ordenació urbanística vigent. Admissibilitat de variants.
Base 5. Directrius i estratègies a observar en l'ordenació que es propose. Objectius del programa d'actuació integrada.
Base 6. Prescripcions tècniques mínimes del projecte d'urbanització.
Base 7. Solvència econòmica i financera, tècnica i professional exigibles als concursants.
Base 8. Documentació a presentar, model de proposició i termini i lloc per a la presentació d'estes.
Base 9. Criteris d'adjudicació. Criteris d'adjudicació relatius a l'alternativa tècnica. Criteris d'adjudicació relatius a la proposició juridicoeconòmica.
Base 10. Adjudicació del programa.
Base 11. Règim de garanties.
Base 12. Formalització del contracte per al desenvolupament i execució del programa per al desenvolupament de l'actuació integrada.
Base 13. Calendari de terminis de desenvolupament i execució del programa.
Base 14. Règim jurídic, interpretació i dret supletori.
Annexos
Annex I. Tanca exterior del sector.
Annex II. Definició de les característiques del camp de futbol.
Annex III. Full resum de les dades econòmiques rellevants.
Primera. Objecte de les bases particulars de programació
Per mitjà de les presents bases particulars de programació redactades a l'empara del que estableixen els articles 131.2 de la Llei 16/2005, de 31 de desembre, de la Generalitat, Urbanística Valenciana, i 286 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desenvolupament i execució, per mitjà de gestió indirecta, del Programa d'Actuació Integrada del Sector SUI Sòl Urbanitzable Industrial del Pla General d'Ordenació Urbana de Rotglà i Corberà, unitats d'execució 1 i 2; PGOU aprovat definitivament el 26 de març de 2008; caldrà ajustar-se en tot allò no previst expressament en les bases particulars, a les bases generals de programació aprovades per l'Acord plenari de l'Ajuntament de Rotglà i Corberà adoptat en sessió de data 11 de juliol de 2006 (BOP núm. 214, de 08.09.2006).
Segona. Naturalesa i règim jurídic aplicable al contracte per al desenvolupament i execució del programa
La naturalesa de la relació contractual que lliga l'adjudicatari del programa amb l'Ajuntament és la de contracte administratiu especial i, en conseqüència, el contracte per al desenvolupament i execució del programa d'actuació integrada es regirà preferentment per les disposicions incloses en la normativa urbanística valenciana, actualment Llei 16/2005, de 30 de desembre, de la Generalitat, Urbanística Valenciana (d'ara en avant LUV), i el Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell (d'ara en avant ROGTU), modificat pel Decret 36/2007, de 13 d'abril, així com per les clàusules incloses en les bases generals de programació i en estes bases particulars que s'aproven.
Supletòriament, seran aplicables les disposicions disposades en la legislació de contractes de les administracions públiques, actualment en el títol IV del llibre II del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny (d'ara en avant TRLCAP), i en el Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d'octubre (d'ara en avant RGLCAP); a partir de la seua entrada en vigor i per a aquells procediments per als quals siga aplicable la Llei 30/2007, de 30 d'octubre, de Contractes del Sector Públic (d'ara en avant LCSP), així com les normes de dret comunitari i la resta de disposicions reguladores de la contractació administrativa de les entitats locals que siguen aplicables.
Tercera. Àmbit a programar
L'àmbit de l'actuació se circumscriu a les unitats d'execució 1 i 2 del sòl urbanitzable industrial, així com dels terrenys que s'hi adscriuen i aquells que -com es definiran a continuació- calga adquirir, definits en la documentació gràfica adjunta.
De conformitat amb el que estableix l'article 286.1.a del Reglament d'Ordenació i Gestió Territorial i Urbanística, queda descartada l'opció de presentar alternatives tècniques que suposen una ampliació de l'àmbit territorial a programar. Als efectes assenyalats en este apartat, no es consideraran variants, i per això seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas les variacions esmentades en el seu conjunt suposen una diferència superior al 10% del total de la superfície proposada i sempre que no afecte l'ordenació estructural; s'entendrà com a tal la que disposa l'article 36 de la LUV i segons s'ha determinat en el PGOU.
Atesa la superfície de l'àmbit a programar no és exigible l'informe del Consell del Territori i el Paisatge previst en l'article 136.4 de la LUV.
Quarta. Ordenació urbanística vigent. Admissibilitat de variants
L'ordenació urbanística és la indicada en el Pla General de Rotglà i Corberà, aprovat definitivament per la Comissió Territorial d'Urbanisme el 26 de març de 2008, no admetent-se variants respecte de l'ordenació estructural establida en l'esmentat document.
Les fitxes de planejament i gestió del sector són les previstes en el Pla General, en el qual es delimiten els àmbits homogenis dins del terme municipal les característiques principals dels quals es defineixen en l'article 59.1; no serà admissible l'alteració de les directrius d'evolució urbana i d'ocupació del territori ni l'ordenació estructural establides en l'ordenació vigent.
Respecte de l'ordenació detallada grafiada en el Pla General, no podrà ser variada i s'hi podran introduir noves vies a proposta de l'urbanitzador o propietaris dels terrenys: no es podran comptabilitzar els costos d'execució d'estes noves vies com a càrregues d'urbanització, excepte en el cas de les vies de servei que més avant es proposarà per a donar accés a les parcel·les situades entre l'autovia i la carretera d'accés a esta, sítia en el límit oest del sector.
Cinquena. Directrius i estratègies a observar en l'ordenació que es propose. Objectius del programa d'actuació integrada
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es refereix l'article 124.1 de la LUV, així com aquelles altres necessitats i objectius establits en el planejament vigent, i en particular els següents:
1. Garantir la urbanització global del sector, unitats d'execució 1 i 2 (superfície: 399.175,00 m²) en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió de les infraestructures amb el seu entorn urbà consolidat.
En este sentit l'àmbit que es proposa, amb les obres complementàries que es consideren necessàries per a completar la urbanització, ha de resoldre les connexions amb el seu entorn, acabant la urbanització de la zona.
2. L'obtenció gratuïta per l'Ajuntament de Rotglà i Corberà dels sòls dotacionals públics de l'àmbit de l'actuació.
3. Gestionar i executar el derrocament de totes les edificacions incompatibles amb el planejament tenint en compte, si pertoca, el seu nivell de protecció i destinació urbanística, indemnitzant els seus propietaris.
4. Gestionar i executar les investigacions arqueològiques preceptives i totes les obligacions que en matèria d'arqueologia i patrimoni cultural pogueren, si pertoca, requerir-se.
Conforme a l'article 308 del ROGTU, tenen la consideració de despeses variables aquelles derivades de les actuacions i treballs necessaris per a l'elaboració dels informes arqueològics exigibles, així com els corresponents a l'execució de les mesures que pertoca adoptar derivades dels informes esmentats.
5. De conformitat amb el que estableix l'article 16.1.B de la Llei 8/2007, de 28 de maig, de Sòl, la cessió gratuïta a l'Ajuntament de l'excedent d'aprofitament, lliure de càrregues d'urbanització, quantificat en el 10 per cent de l'aprofitament tipus del sector, unitats d'execució 1 i 2. (Excepte el que disposa el paràgraf següent).
En compliment del que estableixen les estipulacions juridicoeconòmiques de l'acord d'alteració de termes municipals entre l'Ajuntament de Rotglà i Corberà i l'Ajuntament de Xàtiva aprovat pel Decret 67/2007, de 4 de maig, del Consell de la Generalitat Valenciana, i publicat en el Diari Oficial de la Comunitat Valenciana número 5507, de 8 de maig de 2007; la cessió gratuïta a l'Ajuntament de Xàtiva de l'excedent d'aprofitament, lliure de càrregues d'urbanització, quantificat en el 10 per cent de l'aprofitament tipus de la unitat d'execució 2, respecte als 16.169,06 metres quadrats de la unitat d'execució número 2 que eren terme municipal de Xàtiva i ara ho són de Rotglà i Corberà.
Ja ha quedat exposat que no s'admeten variacions respecte de l'àmbit (excepte qüestions d'ajust), ni tampoc de l'ordenació estructural prevista en el planejament general definitivament aprovat.
No obstant això, en les propostes a formular pels concursants haurà de fer-se al·lusió a aquells objectius que es persegueixen amb l'actuació i, en concret, els relatius a la incidència de l'actuació en el desenvolupament del municipi, així com també en la qualitat de vida dels ciutadans sota criteris de sostenibilitat (millorant la qualitat de l'ordenació urbanística, l'entorn urbà, la integració del transport públic, la utilització dels equipaments públics, etc), es valoraran a més les mesures per a potenciar l'ocupació laboral en el municipi per mitjà dels compromisos de construcció de naus industrials i contractació dels seus veïns (sent estos compromisos un factor decisiu de l'acord d'adjudicació entre dos propostes amb idèntiques puntuacions finals).
6. Com a condició de connexió s'imposa la necessitat resoldre els accessos a l'esmentat programa i la seua integració en la trama urbana; per això, si és necessària l'execució d'obres en les vies annexes com són l'accés a l'autovia, accés des de la carretera d'Estubeny, accés des del carrer carretera de València o accés des del carrer Vicent Andrés Estellés, totes elles en el seu contacte amb la rotonda d'accés al sector, hauran d'executar-se a càrrec seu i no l'administració no efectuarà la recepció de les obres fins que estes no hagen finalitzat.
7. Per a garantir la integració en la trama urbana haurà d'adquirir-se i urbanitzar-se a càrrec del sector la parcel·la de referència cadastral 2637352WZ1580P3793MJ de 275 m².
8. Garantir el manteniment de les xarxes de reg per goteig d'aquelles parcel·les exteriors al sector que puguen veure's afectades per les obres d'urbanització d'este, així com qualsevol altre servei existent que es puga veure afectat.
Sisena. Prescripcions tècniques mínimes del projecte d'urbanització
Hauran de respectar-se, amb caràcter mínim en la redacció del projecte de les obres d'urbanització, les establides en el Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.
Així mateix, i en tot allò no regulat en les presents bases particulars, el projecte d'urbanització s'ajustarà al que disposa l'article 348 del Reglament d'Ordenació i Gestió Territorial i Urbanística (en relació amb l'article 153 de la LUV) sobre la seua subjecció a les determinacions del planejament que desenvolupe, així com al que disposa l'article 349 del Reglament d'Ordenació i Gestió Territorial i Urbanística (en relació amb el 157 de la LUV), respecte de les obres incloses en el projecte d'urbanització. Finalment, quant a la documentació del projecte d'urbanització, caldrà ajustar-se al que disposa l'article 350 del Reglament d'Ordenació i Gestió Territorial i Urbanística (en relació amb l'article 156 de la LUV) sobre la documentació integrant d'aquell.
Projecte d'urbanització
En la memòria es descriurà i justificarà l'àmbit de l'actuació integrada, i així mateix s'inclourà la justificació del compliment de les condicions d'integració de l'actuació amb el seu entorn.
Quan el pressupost de les obres d'urbanització siga igual o superior a 120.202,42 euros o una quantia que fixe en cada moment la legislació de contractes de les administracions públiques per al contracte d'obres, el projecte d'urbanització haurà d'indicar la classificació que s'exigirà a l'empresari constructor, sense perjudici de la seua definitiva fixació per l'Ajuntament amb motiu de l'aprovació dels plecs per a la selecció d'aquell. A estos efectes, s'entendrà per pressupost de les obres d'urbanització el pressupost de licitació (PL), que haurà d'incloure el cost de les obres d'urbanització de la unitat o unitats d'execució objecte de programació, obres de connexió i integració territorial i cost de conservació de les obres d'urbanització des de la seua finalització fins a la seua recepció per l'Ajuntament.
El pressupost haurà de desglossar-se en les partides previstes en l'article 303.1 del ROGTU, indicant per a cada una els seus corresponents mesuraments, preus unitaris i preus descompostos, fixant-se expressament el pressupost d'execució material de les obres d'urbanització (PEM).
El projecte d'urbanització es redactarà amb el contingut mínim exigit en la normativa urbanística valenciana, incloent en tot cas els mesuraments parcials i el detall de les unitats d'obra; excloent-ne el quadre de preus unitaris, el quadro de preus descompostos, el pressupost d'execució material (PEM) i el pressupost de licitació (PL); determinacions que cal incloure en la proposició juridicoeconòmica com un dels continguts propis de la proposició economicofinancera, en els termes previstos en la base particular 8a (sobre P).
El pressupost de licitació serà el resultat d'aplicar sobre el pressupost d'execució material les despeses generals (com a màxim, el 13 per 100 del PEM) i el benefici industrial de l'empresari constructor (com a màxim, el 6 per 100 del PEM), més l'impost sobre el valor afegit.
A més de la documentació indicada en l'article 350 del ROGTU i disposicions concordants de la normativa urbanística valenciana, el projecte d'urbanització inclourà els següents annexos:
- Condicions geogràfiques i institucionals dels terrenys ordenats: resumirà el contingut de la memòria informativa de l'instrument de planejament que incorpore l'ordenació detallada de l'àmbit de programació, fent especial èmfasi en els distints usos presents en el sòl, vegetació, edificacions i infraestructures existents en l'àmbit de programació i el seu entorn immediat, definint les seues característiques i la possible incidència de les zones de domini públic, servitud i afecció derivades de la normativa sectorial reguladora de les diferents classes de domini públic supramunicipal.
- Ordenació que es desenvolupa: inclourà, si pertoca, les corresponents fitxes de planejament i de gestió, així com la documentació del planejament vigent que desenvolupa, determinant la planta viària de l'àmbit de programació i del seu entorn immediat, que tindrà una extensió suficient per a definir el traçat de totes les xarxes de serveis i de comunicació viària necessàries per a garantir la connexió de la xarxa interna de la unitat d'execució amb la urbanització existent i justificar la integració en el seu entorn. Es justificarà la reserva d'aparcament tant en parcel·la pública com en privada, i es regularan els accessos a cada parcel·la, a fi d'evitar que l'accés rodat a les parcel·les resultants es realitze a través de vies de vianants o espais lliures.
- Alçament topogràfic específic, subscrit per un tècnic competent, en el qual es definiran les característiques de l'espai físic sobre el qual es desenvolupa l'actuació i els seus elements més significatius. En el projecte es grafiaran l'alçament topogràfic a escala 1:1.000 o superior, amb les cotes de rasant en l'àmbit de programació i el seu entorn, incloent el traçat de cada un dels serveis fins a la seua connexió amb la xarxa existent.
- Programa de treballs: inclourà el programa previst per a l'execució de l'obra urbanitzadora des del seu inici fins a la seua finalització, amb desglossament mensual referit a l'execució parcial de cada un dels capítols, conforme al termini proposat per a la seua execució.
- Programa de control de qualitat: desenvoluparà el programa de les proves a realitzar per a controlar la qualitat d'execució de les distintes unitats d'obra. El seu desglossament s'efectuarà de manera coherent amb el programa de treballs, determinant el cost mensual per este concepte i la definició de les proves a realitzar diferenciades per capítols, distingint si són assajos previs, de control de materials, d'execució o de recepció.
- Estudi d'identificació de sòls: els distints tipus de sòl s'identificaran, catalogaran i grafiaran sobre l'alçament topogràfic en funció dels usos previstos en el projecte d'urbanització, distingint entre terra vegetal, rebliments i sòls urbanitzats (en este últim cas s'identificarà el tipus de ferm, la seua composició i estat de conservació). S'indicarà la seua aptitud per a integrar-se en les unitats d'obra definides en el projecte i els tractaments que calguen durant l'execució de les obres, prioritzant-ne la reutilització sempre que siga possible; justificant el tractament a realitzar i definint la qualitat del producte obtingut i els assajos que fan falta per al seu control.
- Càlculs justificatius de les xarxes de distribució de serveis públics: de cada una d'estes es presentarà el corresponent annex de càlcul, justificant la solució adoptada i el seu dimensionament. Es determinarà la legislació aplicable en cada cas.
- Inventari preliminar d'aquelles construccions, plantacions i instal·lacions la demolició, destrucció o eradicació de les quals exigisca la urbanització; caldrà preveure el procés de demolició en el projecte d'urbanització així com en l'estudi de seguretat i salut.
- Estimació preliminar i general de les despeses d'urbanització variables: identificarà aquells l'import dels quals, fins i tot sent transferible als propietaris, no es puga determinar per la concurrència d'ofertes, incloent, com a mínim, l'import econòmic de les indemnitzacions derivades dels conceptes inclosos en l'anterior inventari preliminar o de qualssevol altres igualment indemnitzables i de les altres despeses variables a què es refereix l'article 308 del ROGTU.
- Estudi de seguretat i salut que haurà de preveure el tancament i senyalització exterior de tot el sector mentre dure l'execució de la urbanització.
- Annex que considere les desviacions i obres provisionals necessàries durant l'execució de les obres.
- Estudi de trànsit.
- Estudi acústic.
Una vegada finalitzada l'execució de les obres d'urbanització i rebudes estes per l'administració, l'urbanitzador haurà de presentar un projecte d'urbanització refós que incorpore l'obra pública realment executada, referida a la cartografia bàsica municipal, justificant de forma suficient totes les modificacions introduïdes respecte del document inicialment aprovat, en suport paper i en el mateix suport informàtic exigit per a la documentació tècnica de l'alternativa tècnica.
Com a qualitats mínimes al projecte s'inclouen les següents:
Sanejament:
Es resoldrà amb conduccions de PVC rígid corrugat, podent-se utilitzar les conduccions de formigó en massa o armat per a seccions superiors o iguals a 600 mm.
S'executaran pous de registre amb distància entre correlatius no superior a 50 metres lineals.
Tots els pous hauran d'estar proveïts d'escalons de material no corrosiu per a poder accedir al seu interior amb marc i tapa articulada, amb tancament clic elàstic, de fosa, pas lliure diàmetre 55 cm, càrrega de ruptura 40 Tm.
Les connexions particulars projectades hauran d'entroncar-se amb les xarxes generals en pou, prohibint-se expressament la connexió directa a col·lectors sense registre.
Es prohibeix expressament la ubicació de línies de sanejament que circulen longitudinalment per davall de les voreres.
Es disposarà una connexió de sanejament per cada propietari i superfície de parcel·la de 2000 metres quadrats adjudicada; els propietaris hauran de costejar les restants que sol·liciten, llevat de les càrregues d'urbanització i de forma anticipada a la seua execució, a l'urbanitzador, aplicant els preus que s'indiquen en la plica juridicoeconòmica; d'això haurà de quedar constància per escrit davant d'este consistori. La sol·licitud de noves connexions es realitzarà amb antelació suficient a l'execució de la partida del projecte que la integre perquè siga d'execució simultània a unitats semblants; no serà obligatòria l'aplicació dels preus de la plica en cas contrari.
Abans de l'execució de la present partida en les obres d'urbanització, caldrà consultar als propietaris on desitgen les connexions, donant-los el termini mínim d'un mes per a contestar. La consulta realitzada i el seu resultat haurà de documentar-se a l'Ajuntament.
Quedarà restringida la nova obertura de paviments de vies o de vianants per a l'execució de noves connexions de sanejament o pluvials una vegada rebudes les obres d'urbanització.
Esta restricció s'alçarà puntualment per a les sol·licituds individuals que es presenten a l'Ajuntament amb la constitució prèvia d'un aval per l'import que en cada cas fixe la corporació per a garantir les reposicions de paviment i la correcta execució dels treballs.
Pluvials:
S'executaran amb materials, característiques de conduccions i pous idèntics als de la instal·lació de sanejament:
Els embornals, que hauran de ser de dimensions interiors 70x30x90 cm, es disposaran en una quantitat suficient per a arreplegar els índexs pluviomètrics de la zona, cosa que caldrà justificar en el projecte.
Únicament es disposarà una connexió de pluvials per propietari cadastral i parcel·la de 2000 metres quadrats resultant del sector en el projecte d'urbanització que s'aprove; els propietaris hauran de costejar les restants que sol·liciten, llevat de càrregues d'urbanització i de forma anticipada a la seua execució a l'urbanitzador, aplicant els preus que s'inclouen en la plica juridicoeconòmica; d'això haurà de quedar constància per escrit davant d'este consistori.
La sol·licitud de noves connexions es realitzarà amb antelació suficient a l'execució de la partida del projecte que la integre perquè siga d'execució simultània a unitats semblants.
Abans de l'execució de la present partida en les obres d'urbanització caldrà consultar els propietaris perquè estos manifesten on desitgen les connexions, donant-los el termini mínim d'un mes per a contestar. La consulta realitzada i el seu resultat haurà de documentar-se a l'Ajuntament.
Quedarà restringida la nova obertura de paviments de vies o de vianants per a l'execució de noves connexions de sanejament o pluvials una vegada rebudes les obres d'urbanització.
Esta restricció s'alçarà puntualment per a les sol·licituds individuals que es presenten a l'Ajuntament amb la constitució d'un aval per l'import que en cada cas fixe la corporació per a garantir les reposicions de paviment i la correcta execució dels treballs.
Aigües potables:
Les conduccions es realitzaran amb un tub de polietilé apte per a consum humà, de secció circular, de 90 mm de diàmetre mínim i pressió de treball de 10 atm., i una resistència als 50 anys del 60%.
Les claus de pas seran de fosa de tipus comporta amb tancament elàstic, col·locada en una arqueta de registre de dimensions interiors de 40X40X60 cm.
Es disposarà d'una connexió d'aigua potable per parcel·la adjudicada.
Instal·lació de distribució elèctrica en mitjana tensió:
S'executarà d'acord amb les exigències de les companyies elèctriques i normatives aplicables, no podent-se efectuar cap retaxació de càrregues una vegada aprovada la plica adjudicatària per exigències de les companyies receptores de la instal·lació; els sobrecostos de les obres aniran a càrrec de l'urbanitzador.
Amb este fi els aspirants a urbanitzador hauran de sol·licitar a les companyies subministradores l'informe corresponent amb l'antelació necessària per a incloure les determinacions imposades per aquelles en el projecte d'urbanització.
Instal·lació de distribució elèctrica en baixa tensió:
S'executarà d'acord amb les exigències de les companyies elèctriques i normatives aplicables, no podent-se efectuar cap retaxació de càrregues una vegada aprovada la plica adjudicatària per exigències de les companyies receptores de la instal·lació; els sobrecostos de les obres aniran a càrrec de l'urbanitzador.
Amb este fi els aspirants a urbanitzador hauran de sol·licitar a les companyies subministradores l'informe corresponent amb l'antelació necessària per a incloure les determinacions imposades per aquelles en el projecte d'urbanització.
Instal·lació de telefonia:
S'executarà d'acord amb les exigències de les companyies telefòniques i normatives aplicables, no podent-se efectuar cap retaxació de càrregues una vegada aprovada la plica adjudicatària per exigències de les companyies receptores de la instal·lació; els sobrecostos de les obres aniran a càrrec de l'urbanitzador.
Amb este fi els aspirants a urbanitzador hauran de sol·licitar a les companyies telefòniques l'informe corresponent amb l'antelació necessària per a incloure les determinacions imposades per aquelles en el projecte d'urbanització.
Qualsevol arqueta en calçades rodades s'executarà amb elements prefabricats de formigó armat reforçat amb camisa del mateix material i tapes de fosa per a càrrega de ruptura 40 Tm.
Enllumenat públic:
Els càlculs lumínics es realitzaran segons el document: Proposta de model d'Ordenança municipal d'enllumenat exterior per a la protecció del medi ambient per mitjà de la millora de l'eficiència energètica, elaborada pel grup de treball format pel Comité Espanyol d'Il·luminació (CEI) i l'Institut per a la Diversificació i Estalvi de l'Energia (IDAE).
Els fanals es resoldran en les zones verdes i de vianants amb lluminària IJM sobre columna model far d'Indalux o semblant, mentre que per als vials de trànsit rodat s'utilitzaran lluminàries tipus AP-101 o AP-3 sobre columnes tipus BC-5 o CL-17 de Simon Lighting o semblant. El tipus d'acabat serà triat pel consistori.
De vianants:
S'utilitzaran rastells d'altura final no menor de 17cm, utilitzant-se rastells muntables en aquells llocs que siguen necessaris. (Abans de l'execució de les obres d'urbanització caldrà consultar els propietaris perquè estos manifesten on desitgen els rastells muntables en les seues parcel·les. La consulta realitzada als propietaris i el seu resultat haurà de documentar-se davant de l'Ajuntament).
L'acabat dels paviments de vianants s'executarà amb taulells hidràulics en color i forma a triar per l'administració municipal (formes que asseguren l'antilliscament), sobre solera de formigó.
S'haurà d'executar un carril bici de tres metres d'amplària i un passeig de vianants d'amplària no inferior a 5 metres que circumval·le tota l'actuació que transcorrerà preferentment per les zones verdes i inundables. No serà computada dins de l'amplària de les voreres i connectarà obligatòriament el polígon industrial amb el nucli urbà consolidat almenys fins al número 26 de la carretera de València (parcel·la de referència cadastral 6419817CO5484E2479FO).
Rodades:
Es resoldran amb capa d'asfalt amb grossària no inferior a 12cm sobre base de saorra de grossària no inferior a 50 cm amb Proctor modificat del 100%, cosa que caldrà justificar en el projecte d'urbanització en funció dels resultats de l'estudi geotècnic i les càrregues de trànsit previstes.
Els rebliments de vials s'executaran amb material seleccionat compactat per a un Proctor mínim del 95%.
Hauran de valorar-se els assajos a executar en els terraplens per a justificar els Proctor. Els resultats hauran de fer-se arribar a l'administració abans d'executar les subbases.
S'efectuaran controls de compactació de les obres executades cada 200 metres lineals.
Mobiliari:
En les zones enjardinades haurà de col·locar-se un banc per cada 200m² de jardí; en vials caldrà col·locar papereres cada 150 metres en totes les voreres.
Es col·locaran jocs infantils amb paviment de seguretat (llosetes de 012v590f92 o paviment continu del mateix grossor) i gespa en la zona verda denominada PJL-4, que haurà de ser objecte d'estudi de jardineria a fi d'afavorir l'impacte visual de la zona esportiva situada enfront d'esta i disminuir l'impacte de l'EDAR situada a la seua part posterior.
En zones on es prevegen contenidors hauran de col·locar-se barres d'acer que impedisquen el desplaçament d'estos. Serà obligatori el subministrament de contenidors, tant de residus orgànics (r.s.u.) com selectius d'envasos lleugers, paper i vidre a càrrec del sector amb capacitat igual o superior als existents en el nucli urbà. En total s'ubicaran un mínim de 12 grups de contenidors en tot el sector. (4 contenidors x grup).
En rebaixos de rastells i passos de minusvàlids hauran de col·locar-se fites de fosa que impedisquen l'accés de vehicles a les voreres on es considere necessari.
S'haurà de tancar exteriorment tot el sector a excepció de la rotonda interior d'accés a este amb la tanca i pel traçat que es grafia en l'annex I a estes bases, considerant-se estes obres càrregues d'urbanització.
Xarxa d'incendis:
Caldrà preveure una instal·lació de xarxa d'incendis independent de la d'aigües potables i que prendrà l'aigua d'un aljub o depòsit, inclosos els equips de bombament necessaris per a assegurar el funcionament correcte de la xarxa, a executar a càrrec del sector que utilitzarà l'aigua procedent de la depuració de l'EDAR així com tota aquella que per cota siga possible arreplegar de la xarxa de pluvials.
Per a la reutilització de les aigües depurades es presentarà un projecte tècnic de reutilització de les aigües tal com s'estableix en el Reial Decret 1620/2007, de 7 de desembre (BOE 08.12.2007). Ús de l'aigua previst. 1. Ús urbà. Qualitat 1.2. Serveis.
Els hidrants seran de tipus soterrat de diàmetre 100 mm.
Xarxa de reg:
S'instal·larà una xarxa de reg per a les zones verdes que s'alimentarà del depòsit o aljub previst per a la xarxa d'incendis, inclosos els equips de bombament necessaris per a assegurar el funcionament correcte de la xarxa.
Megafonia: (sistema municipal de bans)
Haurà d'executar-se en tot el sector industrial, havent d'efectuar tota la instal·lació de manera que siga compatible amb el sistema de megafonia per a bans municipal existent en el nucli urbà i utilitzable com a ampliació seua.
Instal·lació de gas natural:
Haurà d'executar-se en tot el sector industrial; caldrà efectuar tota la instal·lació d'acord amb les exigències de les companyies subministradores.
Equipaments:
1r) Haurà de proveir-se el sector, per al seu manteniment posterior, d'un vehicle tipus agranadora de vials, que haurà de complir com a mínim les següents característiques:
- Disposarà de 2 raspalls laterals més un tercer raspall extensible per a voreres.
- Tremuja de capacitat igual o superior a 2.300 litres.
- Altura de descàrrega igual o superior a 1.400 mm.
- Depòsit d'aigua igual o superior a 400 litres.
- Complement per a aigua a pressió i tub d'aspiració.
- Complement raspall triangular per a gespa artificial.
La màquina agranadora matriculada a nom de l'Ajuntament i amb assegurança per a 12 mesos haurà de ser entregada a l'Ajuntament per l'urbanitzador en el termini de màxim de tres mesos des de la notificació de l'acord d'aprovació i adjudicació del programa.
2n) S'hauran de tancar totes les parcel·les del sector en el seu límit amb els vials; S'executarà amb tanca de mur de bloc cara vista en color gris fins a l'altura d'un metre rematat superiorment amb cavalló del mateix material ranurat i reixa Ritmo de Rivisa color verd d'1 metre d'altura. Es disposarà una porta provisional d'accés de vianants galvanitzada en cada una de les parcel·les resultants de la reparcel·lació. Les càrregues corresponents d'estes tanques es repercutiran proporcionalment a l'aprofitament de cada una de les parcel·les, deduint-se del compte de liquidació definitiva en el cas que abans de la finalització de les obres d'urbanització el propietari de la parcel·la sol·licite la seua edificació i l'execució del tancament esmentat per compte propi. Per això, serà l'última unitat d'execució d'obres que s'efectuarà en el sector; caldrà retardar-ne l'execució el màxim possible dins del termini d'execució de l'oferta que siga adjudicatària com a alternativa tècnica.
3r) La zona d'equipament d'adjudicació a l'administració pública haurà d'entregar-se transformada en la seua totalitat, amb les característiques i equipament que consten en l'annex II d'estes bases, i es tancarà exteriorment amb la mateixa tipologia que per al tancament dels solars. Haurà de realitzar-se un camp de futbol de gespa artificial amb les dimensions i característiques que s'assenyalen en el referit annex II d'estes bases.
L'Ajuntament comunicarà a l'urbanitzador la ubicació exacta del camp de futbol dins de la zona d'equipament abans de l'inici dels treballs d'urbanització.
La glorieta d'accés al sector haurà de complir el que disposa l'article 102 i següents del Reglament General de carreteres i l'Ordre Ministerial de 16 de desembre d 1997, que regula els accessos a les carreteres de l'Estat, i la Resolució del director general de Carreteres d'11 de març de 1993 (BOE 01.04.1993), que estableix la delegació de competències per a la resolució dels expedients d'autorització d'accessos.
Abans de l'aprovació i adjudicació del programa caldrà aportar un informe favorable del Ministeri de Foment -Demarcació de carreteres de l'Estat en la Comunitat Valenciana- Respecte a la glorieta d'accés a aquell, així com autorització expressa i per escrit abans de l'inici dels treballs d'urbanització.
Abans de l'aprovació i adjudicació del programa s'haurà d'aportar un informe favorable de l'organisme de conca, Confederació Hidrogràfica del Xúquer, respecte a la glorieta d'accés al sector, atés que el barranc del Brull discorrerà per davall d'esta; respecte a la disponibilitat de recursos hídrics, règim de corrents del barranc del Brull, i respecte de tots altres aspectes del programa que resulten de la seua competència. Igualment, caldrà disposar d'autorització expressa i per escrit de la CHX, per a l'inici dels treballs d'urbanització.
Abans de l'aprovació i adjudicació del programa s'haurà d'aportar un informe favorable de l'Entitat Pública de Sanejament d'Aigües Residuals, així com de les companyies subministradores (aigua, llum, gas, telefonia etc.)
L'incompliment en els projectes d'urbanització d'alguna de les exigències d'este apartat, elecció de materials d'inferior qualitat o eliminació d'alguna de les instal·lacions descrites, sense una causa que ho justifique acceptable per esta administració, serà causa d'inadmissió de l'alternativa presentada.
Setena. Solvència econòmica i financera, tècnica i professional exigible als concursants
Caldrà ajustar-se al que disposen els articles 5 i 6 de l'ordenança reguladora de les bases generals de l'Ajuntament de Rotglà i Corberà publicades en el Butlletí Oficial de la província de data 8 de setembre de 2006.
Huitena. Documentació que cal presentar, model de proposició i termini i lloc per a la presentació d'estes. (bases generals art. 11)
Els que desitgen prendre part en la licitació hauran de presentar en idioma castellà i/o valencià, en el Registre General de l'Ajuntament de Rotglà i Corberà, siti en l'edifici Assecador de Tabac, nau A, carretera de Madrid, 62, en el termini que conclourà el 30 de setembre de 2008, en horari de 09.00 hores a 14.00 hores, les seues proposicions juridicoeconòmiques, integrades per tres sobres tancats, identificats en el seu exterior amb la indicació de la licitació a què concorren i firmats pel licitador o persona que els represente i on indicaran el nom i cognoms o raó social del proponent amb la documentació següent:
Sobre A. Es presentarà amb el títol d'Alternativa tècnica sòl urbanitzable industrial de Rotglà i Corberà, i contindrà:
· Alternativa tècnica acompanyada, si pertoca, dels documents de planejament corresponents. L'alternativa tècnica estarà composta de:
1r) Documentació tècnica (que es presentarà a la vista, no dins del sobre tancat) i que inclourà:
A) Projecte d'urbanització.
B) Identificació del document de planejament que regule l'ordenació detallada a desenvolupar si este ja havia sigut aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.
C) Justificació del compliment de les condicions d'integració de l'actuació amb l'entorn.
2n) Memòria del programa, integrada per aquelles previsions de l'alternativa tècnica que no són objecte d'informació pública, amb el contingut següent mínim:
A) Àmbit de l'actuació integrada i dels seus paràmetres urbanístics essencials.
B) Existència o no d'agrupació d'interés urbanístic i, si pertoca, estatuts i acords socials d'esta.
C) Terminis màxims totals i parcials, que es proposen per al desenvolupament de l'actuació integrada. A este efecte s'inclourà una proposta de calendari per al desenvolupament del programa en les seues distintes fases, distingint expressament els terminis màxims que es proposen per a:
- La fase administrativa prèvia, que inclou com a mínim la presentació dels textos refosos corresponents al document de planejament i al projecte d'urbanització: l'inici, si pertoca, del procediment de pública concurrència per a la selecció de l'empresari constructor, i l'elevació a l'Ajuntament de la proposta d'adjudicació: l'acreditació davant de l'Ajuntament de la pràctica de les notificacions als propietaris afectats per a l'exercici de l'opció per una o altra modalitat de retribució: el sotmetiment a informació pública del projecte de reparcel·lació i la presentació del text refós, elevació a escriptura pública i inscripció registral d'este.
- La fase de l'execució material de les obres d'urbanització, indicant expressament el termini màxim per a la formalització de l'acta de replantejament i inici de les obres d'urbanització a comptar des de la notificació a l'urbanitzador de l'aprovació del projecte de reparcel·lació, així com els terminis parcials per a l'execució de les obres d'urbanització en les seues distintes fases i el termini màxim total per a la seua finalització.
- La sol·licitud de les llicències d'edificació dels solars resultants.
D) Enunciat dels objectius complementaris que es proposen conforme a l'article 124.2 de la LUV, amb indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.
E) Projecte tècnic de reutilització de les aigües procedents de l'EDAR.
F) La documentació requerida per la Confederació Hidrogràfica del Xúquer per a emetre un informe sobre l'existència de recursos hídrics, possibles afeccions al domini públic hidràulic o a les seues zones de servitud i policia i sobre possible incidència de l'actuació en el règim de corrents del barranc del Brull. (Vegeu pàgina web de la Confederació i art. 69 de les Normes urbanístiques d'ordenació estructural del PGOU).
G) Documentació gràfica i valorada dels compromisos addicionals a assumir per l'urbanitzador i que puguen ser objecte de puntuació segons el que disposa la base 9a.
De cada un dels documents integrants de la referida documentació tècnica es presentaran dues còpies en suport paper, acompanyades d'una còpia en suport informàtic consistent en un exemplar del projecte en versió pdf, plànols i documentació gràfica en versió Autocad 2004, o les respectives versions actualitzades. A l'efecte de publicació en la web municipal, es presentarà una altra còpia, també en suport informàtic, que inclourà el projecte, els plànols i la documentació gràfica, tot això en versió pdf.
Una tercera còpia en suport paper de la documentació tècnica serà depositada pel licitador en una copisteria ubicada en el municipi de Xàtiva. Del domicili i horari d'atenció al públic de la copisteria, se n'informarà en l'avís als titulars cadastrals afectats per l'actuació i en els anuncis exigits per l'article 134.2 de la LUV, a fi que puguen obtindre còpies de la documentació esmentada.
Sobre P. Es presentarà amb el títol de Programa d'Actuació Integrada Sòl Urbanitzable Industrial de Rotglà i Corberà, i inclourà:
· Proposició juridicoeconòmica. Amb la documentació establida en l'article 13 de les bases generals de Rotlgà i Corberà. El full resum de les dades econòmiques rellevants s'ajustarà al model que s'inclou en l'annex III d'estes bases.
Sobre D. Es presentarà amb el títol de Documentació administrativa SUI Rotglà i Corberà, i contindrà la documentació següent:
A. Si concorre una societat o empresa, haurà de presentar una escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà una escriptura de constitució, així com la inscripció en el Registre d'Agrupacions d'Interés Urbanístic dependent de la conselleria competent en matèria d'urbanisme.
B. Els que compareguen o firmen proposicions en nom d'un altre o en representació d'una societat o persona jurídica presentaran una escriptura de poder inscrita, si pertoca, en el registre mercantil o registre públic corresponent.
C. Si l'oferent actua en nom propi i és empresa individual haurà de presentar el document nacional d'identitat o una fotocòpia legalitzada d'este.
D. Resguard acreditatiu de la fiança provisional. 2 per 100 de les càrregues del programa que s'estimen en la quantitat de 91.553.639'15 euros.
E. Resguard acreditatiu de l'ingrés de la taxa segons estableix la disposició addicional primera de les bases generals. Als efectes del càlcul i ingrés de la taxa, l'àmbit del programa d'actuació es considera l'àrea de repartiment; és a dir, 399.175 metres quadrats.
F. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament els certificats acreditatius d'estar al corrent en el compliment de les obligacions tributàries i amb la Seguretat Social imposades per les disposicions vigents.
G. Els documents que acrediten els requisits de solvència tècnica i professional, econòmica i financera (base particular 7a).
H. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.
I. Acta notarial acreditativa d'haver-se practicat o intentat practicar els avisos a què es refereix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament de Rotglà i Corberà requerirà a l'adjudicatari proposat la justificació documental íntegra d'estes qüestions.
J. En cas de concórrer a la licitació unes quantes empreses, compromeses a la constitució d'una unió temporal, cada una n'haurà d'acreditar la personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'estes i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
K. Escrit detallant nom, adreça o raó social, número de telèfon, número de fax i adreça de correu electrònic.
L. Justificant de l'ingrés d'11.600'00 euros per a informes externs. (\*)
M. Informe d'aquelles administracions sectorials les competències de les quals resulten afectades (domini públic hidràulic, carreteres, sanejament d'aigües residuals, etc.), així com de les companyies subministradores (aigua, llum, gas, telefonia etc.); o si estos no s'hagueren emés, justificants d'haver sigut sol·licitats.
Els documents referits es presentaran en una còpia legalitzada per notari en el cas que no es presente l'original.
(\*) Atesa l'especificitat de la matèria i els mitjans personals de l'Ajuntament de Rotglà i Corberà, se sol·licitaran els informes externs previstos en la base general 16.1 i en l'article 137.1 de la LUV.
2. Cada concursant no podrà presentar més d'una proposició. Tampoc podrà subscriure cap proposta en unió temporal amb altres si ja ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.
3. Cada aspirant a urbanitzador haurà de presentar, a més, les seues propostes i documentació annexa en suport informàtic en format pdf, estructurat de la mateixa manera i amb el mateix contingut establit en l'Ordre de la conselleria de Territori i Habitatge de 26 d'abril de 2007 (DOCV de 30.05.2007).
El model de proposició a presentar s'ajustarà al següent:
(Nom i cognoms) ..., amb DNI ..., en nom propi o en representació de la mercantil ..., amb CIF ..., i domicili social a .... i inscrita en el Registre Mercantil d ... amb el número ..., davant de l'Ajuntament de Rotglà i Corberà (València), comparec i com millor pertoca en dret,
MANIFESTE:
Que per un acord del Ple de l'Ajuntament, en data ... va ser aprovat l'inici del concurs per al desenvolupament i execució del Programa d'Actuació Integrada SUI Sòl Urbanitzable Industrial de Rotglà i Corberà per mitjà de gestió indirecta.
Que, d'acord amb el que estableix l'article 133 de la Llei 16/2005, Urbanística Valenciana, per la present instància formule una proposició per a l'adjudicació del programa d'actuació integrada del sector que inclou les unitats d'execució 1 i 2, de conformitat amb l'alternativa tècnica i la proposició juridicoeconòmica que hi adjunte.
Pel que he exposat adés,
SOL·LICITE:
Que després d'haver presentat esta petició i acceptant incondicionalment la totalitat de les clàusules incloses en les bases generals i particulars de programació, sense cap excepció, m'obligue, per al supòsit de resultar seleccionat urbanitzador, al compliment del contracte esmentat d'acord amb la següent oferta econòmica:
1. Pressupost de licitació (PL)...
2. Cost de projectes (CP) ...
3. Despeses de gestió de l'urbanitzador (GG) ...
4. Benefici empresarial de l'urbanitzador (BE) ...
5. Càrregues d'urbanització (CU) ...
Data i firma del proponent.
(Totes les quantitats es quantificaran en euros -IVA inclòs- i s'expressaran en lletra i nombre).
Conclòs el termini de presentació de la proposició, els concursants hauran de presentar una acta notarial que acredite el sotmetiment a informació pública dels documents de l'alternativa tècnica, en què es protocol·litzarà, directament o per testimoni, el Diari Oficial de la Comunitat Valenciana que publique l'anunci i el contingut dels avisos; haurà de presentar-se en el Registre general de l'Ajuntament com a màxim dins dels 10 dies hàbils següents a la finalització del termini d'exposició al públic d'estos. El termini esmentat conclourà en tot cas l'1 de desembre de 2008.
Novena. Criteris d'adjudicació
Tenint en compte les característiques de la unitat d'execució objecte de programació, i de conformitat amb el que preveuen els articles 135 de la LUV i 312 i següents del ROGTU, s'identifiquen a continuació els criteris objectius que seran objecte de valoració a l'efecte de l'adjudicació del programa, per ordre decreixent d'importància, incloent la seua ponderació, així com la documentació susceptible de valoració a estos efectes.
Atés que l'àmbit a programar disposa ja d'una ordenació detallada i a l'ús característic, la puntuació de l'alternativa tècnica representarà en el present programa d'actuació integrada un 45 per cent de la valoració (45 punts sobre 100 possibles), mentre que la proposició juridicoeconòmica representarà un altre 55 per cent d'esta (55 punts sobre 100 possibles).
1. Criteris d'adjudicació relatius a l'alternativa tècnica
A) La connexió adequada de les obres d'urbanització en el seu entorn.
Puntuació: de 0-15'75.
Document susceptible de valoració: projecte d'urbanització.
Repartiment:
Es concediran de 0 a 3 punts pel disseny de l'interior de la rotonda d'accés al sector que haurà de ser, almenys, de fàcil manteniment posterior i haurà de disposar d'una zona escultòrica, il·luminació artística i nom de la població; es puntuarà de 0 a 4 punts l'execució d'una caseta de guàrdia proveïda de lavabo i tanques de tancament d'accés al polígon ; i de 0 a 6 punts el condicionament de la zona inundable a l'est del sector per a aparcament controlat; l'urbanitzador haurà de tramitar l'obtenció de l'autorització de la Confederació Hidrogràfica del Xúquer. Es puntuarà de 0 a 2'75 punts l'execució de treballs de connexió amb la zona coneguda com les Arcadetes, situada al costat del límit sud-est de l'actuació.
El cost d'estos treballs no serà comptabilitzat com a càrregues d'urbanització.
B) La qualitat tècnica de les solucions i dels materials proposats per a la urbanització.
Puntuació: de 0-13'50.
Document susceptible de valoració: projecte d'urbanització.
Repartiment:
- Contenidors soterrats. De 0 a 3'5 punts.
- Altres conceptes proposats per l'aspirant a urbanitzador i que siguen acceptats pel consistori. De 0 a 1'75 punts.
- Per la introducció de millores destinades a la supressió de barreres arquitectòniques. No es consideraran aquelles que siguen exigibles per normativa. De 0 a 2 punts.
- La construcció d'un ecoparc en la zona inundable a l'est del sector; l'urbanitzador haurà de tramitar l'obtenció de l'autorització de la Confederació Hidrogràfica del Xúquer. De 0 a 3'75 punts.
- Millor qualitat en el disseny i equipament de la zona enjardinada PJL-4. De 0 a 2'5 punts.
El cost d'estos treballs no serà comptabilitzat com a càrregues d'urbanització.
C) Mitjans per al control de cada una de les prestacions que constitueixen l'objecte del programa.
Puntuació: de 0-7'5.
Document susceptible de valoració: memòria del programa.
Repartiment:
- Per la inclusió de tècnics designats pel consistori per a la direcció de les obres. Es puntuarà 2,50 punts per cada tècnic contractat, havent de computar els seus honoraris en la plica presentada d'acord amb els barems d'honoraris professionals aplicables del col·legi en què estiguen inscrits. Este concepte podrà incloure's com a càrregues d'urbanització.
D) Compromís d'edificació simultània a la urbanització dels solars resultants de l'actuació per damunt d'un mínim legalment exigible.
Puntuació: de 0-3.
Document susceptible de valoració: memòria del programa.
E) La inversió en programes de restauració paisatgística o d'imatge urbana dins de l'àmbit del programa, com a objectius complementaris seus, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.
Puntuació: de 0-2'25 punts.
Document susceptible de valoració: projecte d'urbanització.
Repartiment:
Es puntuarà de 0 a 2'25 punts l'execució de treballs de restauració de la zona coneguda com les Arcadetes, situada al costat del límit sud-est de l'actuació.
F) Compromisos addicionals assumits voluntàriament i a càrrec seu per l'urbanitzador diferents dels inclosos en l'apartat B) i no referits a la qualitat de les obres.
Puntuació: de 0-2.
Document susceptible de valoració: memòria del programa.
G) Termini d'execució del programa d'actuació integrada.
Puntuació: de 0-1.
Document susceptible de valoració: memòria del programa.
La puntuació mínima que haurà de superar en el seu conjunt l'alternativa tècnica per a poder ser valorades la corresponent proposició juridicoeconòmiques que la desenvolupe és de 18 punts. (40 per 100 de la puntuació total de l'alternativa tècnica).
2. Criteris d'adjudicació relatius a la proposició juridicoeconòmica
A) El menor import de les càrregues d'urbanització integrants del tipus de licitació, expressats en euros per metre quadrat d'edificabilitat.
Puntuació: de 0-19'25.
Document susceptible de valoració: proposició economicofinancera.
B) La major proporció de terrenys propis o d'associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa.
Puntuació: de 0-19'25.
Document susceptible de valoració: proposició economicofinancera.
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els qui no tinga contracte suficient.
Puntuació: de 0-11.
Document susceptible de valoració: proposició economicofinancera.
D) Compromisos financers per a l'execució de les obligacions complementàries assumides a càrrec seu per l'urbanitzador.
Puntuació: de 0-5'5.
Document susceptible de valoració: proposició economicofinancera
Es concediran 5'5 punts a qui presente una garantia del 100 per 100 de les obligacions complementàries. 0 punts a qui no garantisca el 100 per 100 de les obligacions complementàries.
La puntuació mínima que haurà de superar en el seu conjunt la proposició juridicoeconòmica per a poder ser tinguda en compte és de 16'5 punts. (30 per 100 de la puntuació total de la proposició juridicoeconòmica).
Es desestimaran i declararan no admissibles totes aquelles proposicions que no presenten les propostes i el compromís de finançament de càrregues per als afectats per almenys una entitat bancària o de crèdit.
Deu. Adjudicació del programa
El programa s'adjudicarà a aquella proposta que major puntuació obtinga com a resultat de la suma establida en els anteriors apartats, si bé no es consideraran aquelles propostes que no superen el llindar mínim de puntuació dels apartats 1 i 2 de la base 9.
D'acord amb l'article 137.2 de la Llei 16/2005, Urbanística Valenciana, l'Ajuntament disposarà d'un termini de dos mesos a comptar des de l'obertura de les proposicions per a l'adjudicació del programa d'actuació integrada. En cas de no haver-se aportat els informes de les administracions sectorials i companyies subministradores, es formularà una proposta d'adjudicació. Una vegada aportats els informes, l'Ajuntament disposarà d'un termini de 20 dies per a acordar l'adjudicació.
Si no s'acorda l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.
L'Ajuntament tindrà alternativament la facultat d'adjudicar el desenvolupament i execució del programa d'actuació integrada a la proposició més avantatjosa, per mitjà de l'aplicació dels criteris d'adjudicació indicats en les bases reguladores, sense atendre'n necessàriament el valor econòmic, o de declarar desert el concurs; haurà de motivar, en tot cas, la seua resolució amb referència als criteris d'adjudicació establits en les bases.
Per a la tramitació i desenvolupament del programa, una vegada realitzada l'adjudicació i de conformitat amb el que disposa l'article 16.1 de les bases generals de programació, l'Ajuntament demanarà l'emissió d'informes externs, els honoraris dels qual es consideraran despeses generals de l'urbanitzador que no podrà transferir als propietaris. El cost estimat d'estos informes externs es xifra en la quantitat de 110.880,00 euros, que hauran de ser ingressats per l'urbanitzador que resulte adjudicatari del programa en el mateix termini que la taxa regulada en la disposició addicional segona de les bases generals de programació.
Este import de 110.880,000 euros es reduirà en 30.000,00, 60.000,00 o 90.000,00 euros si l'urbanitzador ha obtingut 2'5, 5 o 7'5 respectivament per la inclusió de tècnics designats pel consistori per a la direcció de les obres segons el que disposa la base 9a, criteri d'adjudicació de l'alternativa tècnica apartat C).
Onze. Règim de garanties
Els qui desitgen participar en el procediment de licitació del programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2 per cent del preu cert de licitació (càrregues del programa) tal com estableix l'article 286.1.h) del ROGTU, que tindrà caràcter de màxim i que s'estima en la quantitat de 84.856.768,15 euros (impost sobre el valor afegit inclòs).
La garantia provisional, que ascendeix a la quantitat de # 476.746'44 € #, respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
L'import de la garantia definitiva serà del 10 per 100 de les càrregues d'urbanització del programa (CU) fixades en l'acord d'aprovació i adjudicació d'este.
La garantia definitiva, a constituir en la forma i als efectes previstos en el TRLCAP, s'ingressarà en el termini màxim de 15 dies a comptar des de la notificació de l'acord d'aprovació i adjudicació del programa.
Pertocarà elevar la garantia definitiva al 20 per cent en els supòsits d'aprovació de programes d'actuació integrada en els quals les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.
Dotze. Formalització del contracte per al desenvolupament i execució del programa per al desenvolupament de l'actuació integrada
De conformitat amb l'article 331 del Reglament d'Ordenació i Gestió Territorial i Urbanística (en relació amb l'article 138 de la Llei Urbanística Valenciana), en el termini d'un mes a partir de la notificació de l'acord d'aprovació i adjudicació definitiva del programa a l'urbanitzador, i sempre que s'haja produït l'aprovació igualment definitiva del projecte d'urbanització, es procedirà a la formalització del contracte per al desenvolupament i execució del PDAI en un document administratiu, sota fe pública del secretari municipal. El contracte esmentat tindrà el caràcter de contracte administratiu especial, en compliment del que disposa la legislació de contractes administratius.
Tretze. Calendari de terminis de desenvolupament i execució del programa
La proposta de calendari per al desenvolupament i execució del programa en les seues distintes fases haurà d'ajustar-se al que disposen les necessitats i objectius de la programació especificats en l'anterior base V.
Es fixen els següents terminis màxims:
1. Fase administrativa prèvia:
- 1 mes, comptat des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.
- 2 mesos, comptats des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució que s'hi preveu.
- 2 mesos, comptats des de la finalització del termini d'opció per la modalitat de retribució, per a sotmetre a informació pública el projecte de reparcel·lació.
- 2 mesos, comptats des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.
2. Fase d'execució material de les obres d'urbanització:
Les d'urbanització del sector SUI hauran d'iniciar-se dins del mes següent a l'aprovació definitiva del projecte de reparcel·lació, subscrivint-se a este efecte la corresponent acta de replantejament, i concloure's en el termini màxim de 12 mesos des del seu inici. Se n'acreditarà la finalització per mitjà del certificat final d'obres expedit pel seu director facultatiu.
3. Sol·licitud de les llicències d'edificació dels solars resultants:
L'urbanitzador haurà de sol·licitar la llicència per a l'edificació dels solars de la seua propietat en el termini màxim de sis mesos des de la recepció de les obres d'urbanització. La resta de propietaris haurà de fer-ho en el termini màxim de dotze mesos des de la data esmentada.
L'incompliment, per una causa imputable a l'urbanitzador, dels terminis i, si pertoca, de les pròrrogues que puguen concedir-se -que en cap cas podran excedir del 50 per 100 dels terminis compromesos- comportarà l'aplicació de les penalitats establides en la base general de programació article 21.
Catorze. Règim jurídic, interpretació i dret supletori
Les present bases particulars s'interpretaran de conformitat amb els principis establits en la legislació urbanística valenciana, primant en qualsevol cas aquelles interpretacions que redunden en l'interés públic i la utilitat general, així com les que realitze la mateixa administració en l'exercici de les seues potestats.
L'Ajuntament exerceix les prerrogatives que estableix la legislació de contractes de les administracions públiques i, com a mínim, les d'interpretar els contractes administratius, resoldre els dubtes que n'oferisca el compliment, modificar els termes de l'adjudicació per causes imprevisibles o que no hagueren pogut ser previstes en les bases i que siguen d'interés públic, acordar la seua resolució i determinar-ne els efectes, de conformitat amb les causes, procediment i efectes establits en la Llei Urbanística Valenciana i en el ROGTU.
En tot allò no regulat en les presents bases particulars s'aplicarà el que estableix la Llei 16/2005, de 30 de desembre, de la Generalitat, Urbanística Valenciana, i, el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística. Supletòriament, serà aplicable el que estableixen les bases generals aprovades per l'Ajuntament de Rotglà i Corberà i el Reial Decret Legislatiu 2/2000, de 16 de juny, pel qual s'aprova la Llei de Contractes de les Administracions Publiques i el Reglament General de la Llei de Contractes de les Administracions Publiques, aprovat pel Reial Decret 1098/2001, de 12 d'octubre.
El desconeixement del contracte en qualsevol dels seus termes, dels documents annexos que en formen part o de les instruccions, plecs o normes de tota índole promulgats per l'administració, que puguen tindre aplicació a l'execució d'allò que s'ha pactat no n'eximirà el contractista de l'obligació del compliment.
Correspon a l'ordre jurisdiccional contenciós administratiu conéixer de les qüestions que puguen suscitar-se en la preparació, resolució i execució del contracte entre l'administració i l'urbanitzador, així com aquelles que puguen resultar de l'aplicació i interpretació de les presents bases.